સવારે મંડપની બંને બાજુ મોટા ટેબલ પર લાલ, ગુલાબી, કેસરી, પીળો, વાદળી, લીલો એમ વિવીધ ૧૦ રંગ ભરેલી ટ્રે હરોળમાં ગોઠવવાનું આયોજન પણ ટીમ દ્વારા નક્કી કરવામાં આવ્યું હતું. અનાથાશ્રમના બાળકો તથા કાર્યક્રમમાં હાજર રહેનાર દરેક લોકો માટે સવારે અલ્પાહાર તથા બપોરના ભોજનની વ્યવસ્થા પણ અહીં જ કરવામાં આવી હતી. મંડપની પાછળની બાજુએ મનોરંજન માટે લોકો કર્ણપ્રિય સંગીત માણી શકે તેવી રોચક ગોઠવણ કરવામાં આવી હતી.